Savez športova Grada Knina (dalje: Savez) na temelju članka 48. stavka 3. i 76. Zakona o sportu (“Narodne novine” broj 71/06, 150/08, 124/10,124/10, 86/12, 124/11, 86/12, 94/13 i 85/15), članka 19. i 25. Statuta Saveza (od dana 22.02.2007. godine, izmijenjenog 17.02.2014. godine), članka 6. stavka 1. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15), sukladno Godišnjem planu natječaja, odnosno javnih poziva za financiranje programa i projekata koje provode udruge u gradu Kninu od 12. siječnja 2016. godine KLASA: 610-01/16-01/1, URBROJ: 2182/10-02-16-1, dana 18. veljače 2016. godine objavljuje

 **JAVNI POZIV**

**ZA PREDLAGANJE PROGRAMA/PROJEKATA JAVNIH POTREBA U SPORTU GRADA KNINA ZA 2016. GODINU**

**I.**

U Proračunu Grada Knina za 2016. godinu osigurana su, između ostalog i sredstva za financijsku potporu programima/projektima namijenjenih zadovoljavanju javnih potreba u području sporta, koje se ostvaruju kroz:

1. poticanje i promicanje sporta,
2. provođenje sportskih aktivnosti djece, mladeži i studenata,
3. djelovanje sportskih udruga, sportskih zajednica i saveza,
4. sportsku pripremu, domaća i međunarodna natjecanja te opća i posebna zdravstvena zaštita sportaša,

5. zapošljavanje osoba za obavljanje stručnih poslova u sportu,
6. sportsko-rekreacijske aktivnosti građana,
7. sportske aktivnosti osoba s teškoćama u razvoju i osoba s invaliditetom,
8. planiranje, izgradnju, održavanje i korištenje sportskih građevina značajnih za Grad Knin
9. provođenje i financiranje znanstvenih i razvojnih projekata elaborata i studija u funkciji razvoja sporta.

Predviđeni iznos ukupnih sredstava koji je na raspolaganju u Proračunu Grada Knina za sufinanciranje programa/projekata u području sporta za 2016. godinu iznosi 375.000,00 kuna, od čega je 300.000,00 kuna iznos koji će se temeljem ovog Javnog poziva moći dodijeliti udrugama i organizacijama za provedbu programa/projekata, sukladno Programu javnih potreba u sportu na području grada Knina za 2016. godinu („Službeno glasilo Grada Knina“, broj 7/15).

**II.**

Sredstva iz Program javnih potreba u sportu na području grada Knina za 2016. godinu namijenjena su provedbi sljedećih programa/projekata:

* **TRENINZI I NATJECANJA SPORTAŠA**
1. program sportske škole, (program sportske obuke mladih-početnici)
2. program treninga i natjecanja sportaša mlađih dobnih kategorija
3. program treninga i natjecanja sportaša seniorskog uzrasta
* **SPORT UČENIKA**
1. organizacija i provedba sportskih škola
2. aktivnosti vezane za školske praznike
3. natjecanja za osnovne i srednje škole
* **SPORT OSOBA S INVALIDITETOM I OSOBA OŠTEĆENA SLUHA**
1. program treninga i natjecanja klubova i društva
* **SPORTSKO REKREACIJSKE AKTIVNOSTI GRAĐANA**
1. provedba sportsko-rekreacijskih aktivnosti građana
* **ORGANIZACIJA MEĐUNARODNIH, TRADICIONALNIH I PRIGODNIH PRIREDBI**
1. organizacija sportskih priredbi značajnih za promidžbu Grada Knina na državnoj ili međunarodnoj razini kao i na lokalnoj razini

**III.**

Na ovaj javni poziv mogu se javiti sve udruge koje temeljem Zakona o sportu (“Narodne novine” broj 71/06, 150/08, 124/10,124/10, 86/12, 124/11, 86/12, 94/13 i 85/15- dalje: Zakon) mogu obavljati djelatnost sporta i upisane su u registar sportskih djelatnosti kod nadležnog ureda, uz uvjet da imaju sjedište u gradu Kninu, da su im ciljevi i djelatnost usmjereni ka zadovoljenju javnih potreba građana u području sporta, i kojima temeljna svrha nije stjecanje dobiti i čije aktivnosti SŠGK ne ocijeni kao gospodarsku djelatnost u sportu.

Udruge koje se javljaju na ovaj javni poziv moraju biti upisane u Registar udruga, Registar sportskih djelatnosti, moraju posjedovati RNO broj, dostaviti dokaz o tome da su uskladile svoje statute s odredbama Zakona o udrugama te podnijele zahtjev Uredu državne uprave u Šibensko- kninskoj županiji za promjenu podataka u Registru te moraju ispunjavati sve druge uvjete propisane Zakonom.

**IV.**

 Prijave, **isključivo ispunjene računalom**, podnose se na posebnim za **to predviđenim obrascima** koji se mogu preuzeti na službenoj internet stranici Grada Knina - [www.knin.hr](http://www.knin.hr/), u rubrici sport – obrasci: -1. sportske manifestacije, 2. ekipni sportovi, 3. individualni sportovi, 4. rekreacija, 5. sportaši invalidi).

Uz obrasce (opći obrazac i obrasci opisa programa/projekata i proračuna programa/projekata) potrebno je dostaviti:

1. izvadak iz registra - preslika: a.) za udruge: izvadak iz Registra udruga Republike Hrvatske ili preslika važećeg Rješenja o upisu u Registar udruga Republike Hrvatske
2. presliku isprave kojom se dokazuje stručna osposobljenost osoba koje će realizirati prijavljeni program (diploma i licenca za trenere)
3. kopija zapisnika sa zadnje sjednice Skupštine kao i potvrdu da udruga djeluje u mandatu
4. presliku obavijesti o upisu u Registar sportskih djelatnosti
5. potvrdu o upisu u Registar neprofitnih organizacija (za udruge)
6. potvrdu o istinitosti i točnosti podataka.

**Korisnici koji su u 2015. godini dobili financijsku potporu od strane Grada Knina u obvezi su priložiti programsko i financijsko izvješće o namjenski utrošenim sredstvima dobivenim u prethodnoj godini.**

**V.**

Na temelju postojećih kriterija Saveza športova Grada Knina, nadležno povjerenstvo Saveza športova Grada Knina će vršiti provjeru formalnih uvjeta, te odabir i utvrđivati prednost ponuđenih prijedloga programa/projekata koji će se predložiti Gradu za financiranje iz Programa javnih potreba u sportu za 2016. godinu, najkasnije u roku od 8 dana od dana završetka roka prijave na javni poziv.

**VI.**

 Rok za podnošenje prijava je 30 dana od dana objave ovog javnog poziva na internetskoj stranici Grada (www.knin.hr), dakle do **18. ožujka 2016. godine.**

Prijave odnosno popunjeni obrasci s prilozima dostavljaju se u zatvorenoj omotnici poštom preporučeno ili neposrednom dostavom na adresu:

**Savez športova Grada Knina**

**Zvonimirova 7b ,22 300 Knin**

 s napomenom:

**“za Javni poziv za predlaganje projekata/programa u sportu Grada Knina za 2016. godinu”**

Za dodatne informacije možete se obratiti tajniku SŠGK - Bruni Rašiću bilo osobno na prednje navedenoj adresi ili na telefon 091 338 00 44 .

**VII.**

 Samo prijave zaprimljene u roku na propisanom obrascu i s potpunim obrazloženim podacima i dokumentacijom uzet će se u razmatranje.

Prijave koje ne budu udovoljavale gore navedenim uvjetima, koje su nepotpune, pogrešno ispunjene, pristignu izvan roka ili neće u prilogu imati Rješenje o usklađenosti Statuta udruge sa novim Zakonom o udrugama (dovoljna je i potvrda da je Zahtjev za upis promjena predan Uredu državne uprave) neće se razmatrati.

S prijaviteljima kojima će nakon administrativne provjere prijava i stručne ocjene biti odobrena financijska sredstva za prijavljene programe/projekte u 2016. godini, po donošenju konačne odluke gradonačelnika Grada Knina o raspodjeli financijskih sredstava, Savez športova Grada Knina sklopiti će Ugovor za sufinanciranje programa/projekata u 2016. godini, najkasnije u roku od 8 dana od dana donošenja odluke gradonačelnika.

Savez športova Grada Knina

Ivan Ćapin, v.r.

**DOSTAVITI:**

1. Oglasna ploča gradske uprave Grada Knina
2. Službena internetska stranica Grada Knina
3. Ured za udruge, službena internetska stranica
4. Gradonačelnik
5. Upravni odjel za lokalnu samoupravu i društvene djelatnosti
6. Savez športova Grada Knina (oglasna ploča)